als_Latn dik_Latn sag_Latn
Pas fotove topless për revistën British GQ, sigurimit të një rol në filmin e shumëpritur "50 Hijet e Grey-t" dhe duke e renditur veten vazhdimisht në listën e të veshurave më bukur, këngëtarja 23 vjeçarë nuk ndalet. Tani, ajo i ka shtuar një punë të re CV-së së saj, si “Disenjuesja e atleteve dhe rrobave Adidas”.
Fotot që Rita ka postuar në Instagram janë vetëm një tregues i koleksionit që pritet të nis lançimin në 21 gusht.
Pasi u bë i ditur për botën e modës, në tetorin e shkuar, që Rita Ora firmosi një marrëveshje disenjimi me Adidas, fansat ka qënë të paduruar për të ditur detajet e koleksionit të ri. Për t'i dhënë fund spekulimeve vetë këngëtarja në Instagramin e saj postoi këtë foto duke komentuar "Është zyrtare, koleksioni im i parë për Adidas. Unë dhe grupi im kemi punuar fort së bashku, për të krijuar në mënyrën më të mirë të mundshme, veshjet sportive më të mira, më seksi".
Rita bëhet kështu artistja e parë femër që bashkëpunon me markën sportive, duke i'u bashkuar kështu të tjerë emrave të famshëm si Stella McCartney, David Beckham dhe së shpejti edhe Pharell williams do të disenjoi për një markë sportive.
Këngëtarja, së fundmi ka treguar aftësitë e saj të modës në fushatën e Roberto Cavalli, si imazh i DKNY dhe disenjimit të një linje të re make up-i për Rimmel. Duke folur për Adidas Rita ka thënë " Jam një fanse shumë e madhe e kësaj firme. U rrita duke punuar në një dyqan atletesh kur isha 16 vjeç dhe jam një adhuruese e madhe e tyre. Është mrekulli që jam në gjendje të bëj këtë bashkëpunim me një markë që e kam shitur kur kam qënë e re në moshë".
Linja do të dalë në pesë nën-koleksione dhe Rita ka dhënë një dorë në disenjimin e atleteve, veshjeve dhe aksesorëve, të cilat janë frymëzuar nga stili personal i këngëtares.
Burimi: Telegraph
als_Latn als_Latn als_Latn als_Latn als_Latn als_Latn als_Latn